CELEX: 32021R0724
Language: hu
Date: 2021-03-03 00:00:00
Title: A Bizottság (EU) 2021/724 végrehajtási rendelete (2021. március 3.) az (EU) 2019/787 európai parlamenti és tanácsi rendeletnek a szeszes italok érlelési folyamatainak felügyeletére kijelölt szervekre, valamint az említett rendeletnek való megfelelés biztosításáért felelős illetékes hatóságokra vonatkozóan a tagállamok által a Bizottságnak küldendő tájékoztatás tekintetében történő alkalmazására vonatkozó szabályok megállapításáról

2021.5.5.   
               
               
                  HU
               
               
                  Az Európai Unió Hivatalos Lapja
               
               
                  L 155/3
               
            
         A BIZOTTSÁG (EU) 2021/724 VÉGREHAJTÁSI RENDELETE
         (2021. március 3.)
         az (EU) 2019/787 európai parlamenti és tanácsi rendeletnek a szeszes italok érlelési folyamatainak felügyeletére kijelölt szervekre, valamint az említett rendeletnek való megfelelés biztosításáért felelős illetékes hatóságokra vonatkozóan a tagállamok által a Bizottságnak küldendő tájékoztatás tekintetében történő alkalmazására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről szóló, 2019. április 17-i (EU) 2019/787 európai parlamenti és tanácsi rendeletre (1) és különösen annak 20. cikke első albekezdésének a) pontjára, valamint 44. cikke (2) bekezdésére,
         mivel:
         
                     (1)
                  
                  
                     Az (EU) 2019/787 rendelet 13. cikkének (6) bekezdése előírja, hogy a szeszes italok érlelésére irányuló műveletekre valamely tagállam adóügyi felügyelete vagy azzal egyenlő értékű garanciát nyújtó felügyelet mellett kerüljön sor.
                  
               
                     (2)
                  
                  
                     E célból a tagállamoknak ki kell jelölniük az ilyen érlelési folyamatok felügyeletéért felelős szerveket, és erről tájékoztatniuk kell a Bizottságot annak érdekében, hogy az létrehozhassa a kijelölt szerveket tartalmazó nyilvántartást.
                  
               
                     (3)
                  
                  
                     Az (EU) 2019/787 rendelet 43. cikkének (1) bekezdése előírja, hogy a tagállamok felelősek a szeszes italok ellenőrzéséért. A tagállamok meg kell tenniük a szükséges intézkedéseket a rendeletnek való megfelelés biztosítása érdekében, és ki kell jelölniük az említett rendeletnek való megfelelés biztosításáért felelős illetékes hatóságokat.
                  
               
                     (4)
                  
                  
                     A Bizottság és az érlelési folyamatok felügyeletéért felelős szervek, illetve az (EU) 2019/787 rendeletnek való megfelelés biztosításáért felelős illetékes hatóságok közötti hatékony kommunikáció biztosítása érdekében helyénvaló előírni, hogy a tagállamok értesítsék a Bizottságot az érlelési folyamatok felügyeletéért felelős szerveik és az említett rendeletnek való megfelelés biztosításáért felelős illetékes hatóságaik elérhetőségéről.
                  
               
                     (5)
                  
                  
                     A tagállamok Bizottsággal folytatandó kommunikációjának egyszerűsítése és hatékonnyá tétele érdekében helyénvaló előírni, hogy amennyiben egy tagállam egynél több, a szeszes italok érlelési folyamatait felügyelő szervet vagy egynél több, az (EU) 2019/787 rendeletnek való megfelelés biztosításáért felelős illetékes hatóságot jelöl ki, a tagállamnak ki kell neveznie egy összekötő szervet, amely egyedüli kapcsolattartó pontként jár el a Bizottsággal folytatott kommunikáció során. A tagállamoknak ezért az összekötő szervük elérhetőségét is be kell jelenteniük a Bizottságnak.
                  
               
                     (6)
                  
                  
                     A tagállamok és a Bizottság közötti hatékony információközlés biztosítása érdekében szabályokat kell megállapítani az ilyen közlések formájára és határidejére vonatkozóan is.
                  
               
                     (7)
                  
                  
                     Ezt a rendeletet az (EU) 2019/787 rendelet 51. cikkének (3) bekezdésével összhangban 2021. május 25-től kell alkalmazni.
                  
               
                     (8)
                  
                  
                     Az e rendeletben előírt intézkedések összhangban vannak a szeszes italokkal foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A Bizottságnak bejelentendő információk
            
               (1)   A tagállamok bejelentik a Bizottságnak az (EU) 2019/787 rendelet 13. cikkének (6) bekezdésével összhangban a szeszes italok érlelési folyamatainak felügyeletére kijelölt szervekre vonatkozó alábbi információkat:
               
                           a)
                        
                        
                           a szeszes italok érlelési folyamatainak felügyeletére kijelölt szerv neve, címe, telefonszáma és e-mail-címe;
                        
                     
                           b)
                        
                        
                           amennyiben több szervet jelölnek ki a szeszes italok érlelési folyamatainak felügyeletére, mindegyikük egyedi feladatának feltüntetése;
                        
                     
                           c)
                        
                        
                           a 2. cikk első bekezdésével összhangban kijelölt összekötő szerv neve, címe, telefonszáma és a-mail címe.
                        
                     
            
               (2)   A tagállamok bejelentik a Bizottságnak az (EU) 2019/787 rendelet 43. cikkének (1) bekezdésével összhangban kijelölt, az említett rendeletnek való megfelelés biztosításáért felelős illetékes hatóságokra vonatkozó következő információkat:
               
                           a)
                        
                        
                           az illetékes hatóság neve, címe, telefonszáma és e-mail-címe;
                        
                     
                           b)
                        
                        
                           több illetékes hatóság kijelölése esetén mindegyikük egyedi feladatának feltüntetése;
                        
                     
                           c)
                        
                        
                           a 2. cikk második bekezdésével összhangban kijelölt összekötő szerv neve, címe, telefonszáma és a-mail címe.
                        
                     
         
         
            2. cikk
            Összekötő szervek kijelölése
            Amennyiben egy tagállam egynél több szervet jelöl ki a szeszes italok érlelési folyamatainak felügyeletére, ki kell neveznie egy összekötő szervet az érlelési folyamatokat felügyelő szervek számára.
            Amennyiben egy tagállam egynél több, az (EU) 2019/787 rendeletnek való megfelelés biztosításáért felelős illetékes hatóságot jelöl ki, ki kell neveznie egy összekötő szervet ezen illetékes hatóságok számára.
            Mindkét összekötő szerv felelős az információk Bizottsághoz való bejelentéséért.
         
         
            3. cikk
            
               A szeszes italok érlelési folyamatainak felügyeletére kijelölt szervek
               és az (EU) 2019/787 rendeletnek való megfelelés biztosításáért felelős illetékes hatóságok bejelentésének határideje és szabályai
            
            
               (1)   A tagállamok 2021. augusztus 25-ig bejelentik a Bizottságnak az 1. cikkben meghatározott információkat.
            
            
               (2)   A tagállamok értesítik a Bizottságot az (1) bekezdésben említett bejelentett információk változásairól a változás bekövetkeztétől számított három hónapon belül.
            
            
               (3)   A bejelentéseket a szeszes italok érlelési folyamatainak felügyeletére kijelölt szervekre vonatkozó információk tekintetében az I. mellékletben, az (EU) 2019/787 rendeletnek való megfelelés biztosításáért felelős illetékes hatóságokkal kapcsolatos információk tekintetében pedig a II. mellékletben található formanyomtatványok felhasználásával kell megtenni.
            
         
         
            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2021. május 25-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 130., 2019.5.17., 1. o.
         
      
      
         
            I. MELLÉKLET
            Formanyomtatvány az 1. cikk (1) bekezdésében említett értesítéshez
            Tagállam:
            A bejelentés dátuma:
            
               Kérjük, töltse ki az A. részt, ha egyetlen szervet jelölnek ki a szeszes italok érlelési folyamatainak felügyeletére, vagy a B. részt, ha több szervet jelölnek ki e folyamatok felügyeletére. Ez utóbbi esetben kérjük, töltse ki a C. részt is.
            
            A. RÉSZ
            
               A SZESZES ITALOK ÉRLELÉSI FOLYAMATAINAK FELÜGYELETÉRE KIJELÖLT SZERV
            
            Név:
            Cím:
            Telefonszám:
            E-mail-cím:
            B. RÉSZ
            
               A SZESZES ITALOK ÉRLELÉSI FOLYAMATAINAK FELÜGYELETÉRE KIJELÖLT SZERVEK LISTÁJA
            
            
               Kérjük, mindegyik szervre vonatkozóan adja meg a következő információkat:
            
            Név:
            Cím:
            Telefonszám:
            E-mail-cím:
            Konkrét feladat:
            C. RÉSZ
            
               ÖSSZEKÖTŐ SZERV
            
            Név:
            Cím:
            Telefonszám:
            E-mail-cím:
         
      
      
         
            II. MELLÉKLET
            Formanyomtatvány az 1. cikk (2) bekezdésében említett értesítéshez
            Tagállam:
            A bejelentés dátuma:
            
               Kérjük, töltse ki az A. részt egyetlen, az (EU) 2019/787 rendeletnek való megfelelés biztosításáért felelős illetékes hatóság kijelölése esetén, vagy a B. részt több illetékes hatóság kijelölése esetén. Ez utóbbi esetben kérjük, töltse ki a C. részt is.
            
            A. RÉSZ
            
               AZ (EU) 2019/787 RENDELETNEK VALÓ MEGFELELÉS BIZTOSÍTÁSÁÉRT FELELŐS ILLETÉKES HATÓSÁG
            
            Név:
            Cím:
            Telefonszám:
            E-mail-cím:
            B. RÉSZ
            
               AZ (EU) 2019/787 RENDELETNEK VALÓ MEGFELELÉS BIZTOSÍTÁSÁÉRT FELELŐS ILLETÉKES HATÓSÁGOK LISTÁJA
            
            
               Kérjük, mindegyik illetékes hatóságra vonatkozóan adja meg a következő információkat:
            
            Név:
            Cím:
            Telefonszám:
            E-mail-cím:
            Konkrét feladat:
            C. RÉSZ
            
               KAPCSOLATTARTÓ SZERV
            
            Név:
            Cím:
            Telefonszám:
            E-mail-cím: